मानचित्रकला
मानचित्र तथा विभिन्न संबंधित उपकरणों की रचना, इनके सिद्धांतों और विधियों का ज्ञान एवं अध्ययन मानचित्रकला (Cartography) कहलाता है। मानचित्र के अतिरिक्त तथ्य प्रदर्शन के लिये विविध प्रकार के अन्य उपकरण, जैसे उच्चावचन मॉडल, गोलक, मानारेख (cartograms) आदि भी बनाए जाते हैं।
स्थलाकृतिक मानचित्र
स्थलाकृतिक मानचित्र अथवा भूपत्रक (अंग्रेज़ी:Topographic map) एक बड़े पैमाने पर बना मानचित्र होता है जो सामान्य उद्देश्य के लिये बनाया जाता है और इसमें क्षेत्र का सामान्य विन्यास निरूपित होता है।